لوقا 8
8-نجی باب
تُخوم میثالی
مَتّیٰ 13:1-23؛ مَرقُس 4:1-20
1بو واقادان سُنگرا عیسی شَهرلِری و اُبالاری آیلانیپ، خودایینگ پاتیشاهلیغی باراداقی خوش خاباری واغیظ اِتمَگه باشلادی. اُن ایکی شَگیردی هِم اُنونگ یانیندادی. 2-3شِیله هِم، تِلِکه روحلاردان و مِریضچیلیکلِردِن شِفا تاپان بیرنَچه آیالّار، ایچیندِن یِدی جین چیقان مَجدَلَلی مریم هِم-ده هیرودیسینگ اُیونی دُلاندیریان خوزانینگ آیالی یوانّا، سوسن، باشغا-دا بیرتُپار آیالّار عیسانینگ یانیندادی. بو آیالّار اُز مال-مولکلِری بیلِن اُلارا کُمِک اِدیَردیلِر.
4اولی بیر جِماغات اویشوپ، هِمّه شَهرلِردِن آداملار عیسانینگ یانینا گِلدی. شُندا عیسی اُلارا شو میثالی گورّونگ بِردی: 5«بیر تایخان تُخوم سِپلِمَگه چیقیار. سِپیپ یُرکَه، تُخوملارینگ بیرنَچهسی یُلونگ اوستونه دوشیَر، اُلار دِپِلِنیَر و قوشلار گِلیپ، اُلاری چُقچُلایارلار. 6بیرنَچه تُخوم داشلی یِره دوشیَر. اُلار گُگِرِن واقتیندا سوسوزلیقدان قوراپ گیدیَرلِر. 7بیرنَچهسی تیکِنِکلیگینگ آراسینا دوشیَر. تُخوم بیلِن گُگِرِن تیکِنلِر اُلاری باسیار. 8بیرنَچهسی-ده قاوی یِره دوشیَر. اُلار گُگِریپ چیقیپ، هِر بیری یوز بِرابار حاصیل بِریَر.» بولاری گورّونگ بِرِندِن سُنگ، عیسی: «اِشیتمَگه قولاغی بار آدام اِشیتسین!» دیییپ قیغیردی.
9شَگیرتلِری اُندان: «بو میثالینگ مَعنیسی نَمه؟» دیییپ سُرادیلار. 10اُل شِیله دییدی: «خودایینگ پاتیشاهلیغینینگ سیرلارینا دوشونمه سیزه بِریلدی، اِمّا باشغالار گُزلَپ گُرمِسینلِر، اِشیدیپ دوشونمِسینلِر دیییپ، اُلارا میثالّار سِبَبی آیدیلیار. 11میثالینگ مَعنیسی شِیله: تُخوم خودایینگ سُزودیر. 12یُلونگ اوستونه دوشِن تُخوملار سُزی اِشیدیَن آداملاردیر. اِمّا شِیطان گِلیپ، ایمان گِتیرمِسینلِر و نِجات تاپماسینلار دیییپ، اُلارینگ قالبیندان سُزی سُغروپ آلیار. 13داشلی یِره دوشِنلِر بُلسا سُزی اِشیدِنلِرینده، شاتلیق بیلِن قابول اِدیَن آداملاردیر. یُنه اُلار کُک اورماندیغی اوچین، آز واقتلایین ایمان گِتیریپ، ایمتِحان واقتی ایماندان دَنیَرلِر. 14تیکِنِکلیگینگ آراسینا دوشِنلِر بُلسا سُزی اِشیدیَنلِردیر، اِمّا عُمورونگ قایغیلاری، بایلیقلاری، کِیپی-صاپاسی اُلاری باردیغچا بُغیار، اُلار حاصیل بِرمِیَرلِر. 15قاوی یِره سِپیلِنلِر بُلسا، سُزی اِشیدیپ، اُنی یاغشی هِم پَک یورِکده ساقلایانلاردیر. اُلار صابیرلیلیق بیلِن میوه بِریَندیرلِر.
چیراغ میثالی
مَرقُس 4:21-25
16«هیچ کیم چیراغی یاقیپ، اُنونگ اوستونی قاپ بیلِن اُرتیَن دَلدیر یا-دا اُنی میزینگ آشاغیندا قُییان دَلدیر. قایتام، ایچِری گیرِنلِر نوری گُرِر یالی، اُنی چیراغدانینگ اوستونده قُییاندیر. 17اِلبِتّه بِلّی بُلماجاق گوزگین زات یُقدور، بیلینمِجِک، اوستو آچیلماجاق ییغشیرین زات یُقدور. 18شُنونگ اوچین هِم اِشیدیَنینگیزه دیقّات بِرینگ. کیمده بار بُلسا، اُنگا یِنه بِریلِر، یُنه کیمده یُق بُلسا، اُزونینگکی حاساپ اِدیَن زادی هِم اِلیندِن آلنار.»
عیسانینگ اِنهسی بیلِن دُغانلاری
مَتّیٰ 12:46-50؛ مَرقُس 3:31-35
19عیسانینگ اِنهسی بیلِن دُغانلاری اُنی گُرمَگه گِلدیلِر، اِمّا اویشِن جِماغاتدان یانگا اُنونگ یانینا گیریپ بیلمِدیلِر. 20اُنگا: «اِنهنگ بیلِن دُغانلارینگ سِنی گُرمِک اوچین داشاردا گُزِشیپ دورلار» دیییپ خابار بِردیلِر. 21اِمّا عیسی: «مِنینگ اِنِم، دُغانلاریم — خودایینگ سُزونی دینگلَپ، اُنی بِرجای اِدیَنلِردیر» دیییپ جُغاپ بِردی.
عیسی طوفانی یاتیریار
مَتّیٰ 8:23-27؛ مَرقُس 4:35-41
22بیر گون عیسی شَگیرتلِری بیلِن قاییقا مینیپ، اُلارا: «گِلینگ، دِریانینگ بِیلِکی طارافینا گِچِلینگ» دییدی. شِیدیپ، اُلار یُلا دوشدولِر. 23اُلار قاییقدا مینیپ باریارقالار، عیسی اوقا گیتدی. دِریادا بیردِن گویچلی طوفان توردی. قاییق بُلسا سودان دُلوپ باشلادی، اُلار قُرقولی یاغدایا دوشدولِر. 24شَگیرتلِر باریپ، عیسانی اُیاندیریپ: «اُستاد، اُستاد، بیز هِلَک بُلوپ باریاریس!» دییدیلِر. عیسی توروپ، یِله هِم مُوج آلیان سولارا کَیِدی. طوفان یاتیپ، اومسوملیک بُلدی. 25عیسی شَگیرتلِرینه: «سیزینگ ایمانینگیز هانی؟» دیییپ سُرادی. اُلار بُلسا قُرقوشیپ هِم حایران قالیپ، بیری-بیریندِن: «بو آدام کیمکَه؟ اُل یِله هِم سووا دِستور بِریَر، اُلار-دا اُنگا قولاق آسیار!» دیییشدیلِر.
عیسی آرخو-جین اِیِلَن آدامی شِفا بِریَر
مَتّیٰ 8:28-34؛ مَرقُس 5:1-20
26اُلار جلیلَهنینگ قارشیسیندا یِرلِشیَن جَدَریلیلِرینگ یوردونا گِلدیلِر. 27عیسی کِناردا قاییقدان دوشِنده، اُنگا جینلار اِیِلَن بیر آدام دوش گِلدی. اُل آدام کَن واقت بَری هیچ هیلی لِباس گِیمِیَردی، اُیده یاشامان، قابرلارینگ آراسیندا یاشایاردی. 28اُل عیسانی گُرِنده، قیغیریپ گُیبِردی. اُنونگ اُوونده یِره یوزین ییقیلیپ، قاتی سِس بیلِن: «اِی، عیسی، بِییک خودایینگ اُغلی! مِنینگ بیلِن نَمه ایشینگ بار؟ یالباریارین، مانگا عاذاپ بِرمه» دییدی. 29چونکی عیسی آرخو-جینا اُل آدامدان چیقماغی دِستور بِردی. جین اُنی باسیم-باسیمدان توتیاردی. مونونگ اوچین اُل آدامی زینجیرلاپ، کوندِلَپ ساقلایاردیلار، اِمّا اُل زینجیرلارینی قیریپ آتاردی، جین اُنی بیابانلارا اَکیدِردی. 30عیسی اُندان: «آدینگ نَمه؟» دیییپ سُرادی. اُل هِم: «لِژیون»+ دیییپ جُغاپ بِردی، سِبَبی اُنگا سانسیز جین گیریپدی. 31آرخو-جینلار اُزلِرینه دُوزاخا گیتمِگی بویورماسین دیییپ، عیسی یالباردیلار. 32شُل یِرده داغینگ اوستونده اولّاقان بیر دُنگوز سوروسی اُتلاپ یُردی. آرخو-جینلار دُنگوزلارینگ ایچینه گیرمَگه اِجازا بِرمِگینی سُراپ، عیسی یالباردیلار. اُل هِم اِجازا بِردی. 33اُلار یانگقی آدامدان چیقیپ، دُنگوزلارا گیردیلِر. شُندان سُنگ سوری قایادان دِریایا زینگیشیپ غارق بُلدیلار.
34بُلان زادی گُرِنلِرینده، چُپانلار قاچیپ، شَهر و اُبالارا مونی خابار بِردیلِر. 35خالق بُلان واقانی گُرمِک اوچین گِلدیلِر. اُلار عیسانینگ یانینا گِلِنلِرینده، ایچیندِن جینلار چیقان آدامینگ گِینیپ، عیسانینگ آیاغوجوندا اُتوراندیغینی، عاقیلینینگ هِم یِریندِدیگینی گُروپ قُرقدولار. 36بو واقانی گُرِنلِر بُلسا، اُلارا دیوانا آدامینگ نَهیلی شِفا تاپدیغی بارادا گورّونگ بِردیلِر. 37سُنگرا جَدَریلیلِرینگ هِمّه ایلاتی عیسادان اُز یانلاریندان گیتمِگینی خاییش اِتدیلِر، سِبَبی اُلاری اولی قُرقی توتوپ آلیپدی. عیسی هِم قاییقا مینیپ، ایزینا گیتدی. 38اِمّا ایچیندِن جینلار چیقان آدام عیسادان اُزی بیلِن گیتمَگه اِجازا سُراپ یالباردی. 39عیسی بُلسا: «بار، اُیونگه گیت، خودایینگ سانگا نَمهلِر اِدِندیگینی گورّونگ بِر» دیییپ، اُنی اوغراتدی. اُل هِم گیدیپ، عیسانینگ اُزونه اِدِنلِرینی هِمّه شَهره اِعلان اِتدی.
دیرِلِن قیز، شِفا تاپان آیال
مَتّیٰ 9:18-26؛ مَرقُس 5:21-43
40عیسی ایزینا دُلانیپ گِلِنده، خالق اُنی قیزغین قارشیلادی، سِبَبی هِمّهلِر اُنگا گُزِشیَردی. 41شُل واقت کِنیسهنینگ باشلیغی یایروس دییِن آدام گِلیپ، عیسانینگ آیاغینا ییقیلیپ، اُندان اُیونه بارماغینی خاییش اِتدی. 42مونونگ سِبَبی اُنونگ اُن ایکی یاشلارینداقی یِکِجه قیزی اُلوم یاسّیغیندا یاتیردی. عیسی اُل یِره گیدیپ باریارقا، جِماغات اُنی هِر یاندان قیسیپ-قُوروپ باریاردی. 43جِماغاتینگ ایچینده اُن ایکی ییلدان بَری قان آقما دِرتلی بیر آیال هِم باردی. اُل هیچ کیمدِن خاییر تاپماندی. 44اُل عیسانینگ آرقا طارافیندان باریپ، اُنونگ دُنونینگ آشاغینا اِلینی دِگیردی وِلین، شو واقتا اُنونگ قان آقماسی کِسیلدی. 45عیسی: «مانگا کیم اِلینی دِگیردی؟» دیییپ سُرادی. هیچ کیم بُیون آلمادی. شُندا پِطرُس: «اُستاد! خالق داشینگی آلیپ، سِنی قیسیپ-قُوروپ باریار، سِن بُلسا: ”مانگا کیم اِلینی دِگیردی؟“ دیییَرسینگ» دییدی. 46اِمّا عیسی: «مانگا بیری اِلینی دِگیردی، سِبَبی مِن اُزومدِن بیر گویجونگ چیقاندیغینی بیلدیم» دییدی. 47آیال اِدِن ایشینینگ موندان آنگری گوزگین قالماجاقدیغینی بیلِنسُنگ، تیترَپ گِلیپ، عیسانینگ آیاغینا ییقیلدی. هِمّه خالقینگ اُوونده اُزونینگ نَمه اوچین عیسی اِلینی دِگرِندیگینی، شو واقتا هِم شِفا تاپاندیغینی گورّونگ بِردی. 48عیسی اُنگا: «اِی، قیز، ایمانینگ سانگا شِفا بِردی. ساغامان گیت» دییدی. 49عیسی بو سُزلِری آیدیپ دورقا، کِنیسه باشلیغینینگ اُیوندِن گِلِن بیر آدام یایروسا: «قیزینگ اُلدی. اُستادی بیدِرِک زَحمِته قُیما» دییدی. 50اِمّا عیسی مونی اِشیدیپ، اُنگا: «قُرقما، یِکه ایمان گِتیر، قیزینگ شِفا تاپار» دییدی. 51عیسی اُنونگ اُیونه گِلِنده، پِطرُس، یوحنا، یعقوب و قیزینگ اِنه-آتاسیندان باشغا هیچ کیمه اُزی بیلِن ایچِری گیرمَگه اِجازا بِرمِدی. 52هِمّهلِر آغلاشیپ، یاس توتوپ اُتیردیلار. اِمّا عیسی: «آغلامانگ، اُل اُلِنُق، اوقلاپ یاتیر» دییدی. 53آداملار قیزینگ اُلِندیگینی بیلیَندیکلِری اوچین اُنونگ اوستوندِن گولدیلِر. 54اِمّا عیسی هِمّهسینی داشاری کُووپ، قیزینگ اِلیندِن توتدی-دا، چاغیریپ: «قیزیم، تور!» دییدی. 55اُنگا جان گیریپ، قیز شو واقتا یِریندِن توردی. سُنگرا عیسی قیزا ناهار بِرمِکلِرینی بویوردی. 56قیزینگ اِنه-آتاسی حایران قالدی. عیسی بُلسا اُلارا بُلوپ گِچِن واقانی هیچ کیمه آیتمازلیغی تابشیردی.
urd_Arab kas_Arab azb_Arab knc_Arab azb_Arab azb_Arab azb_Arab azb_Arab knc_Arab azb_Arab urd_Arab knc_Arab azb_Arab pbt_Arab knc_Arab azb_Arab knc_Arab knc_Arab azb_Arab azb_Arab azb_Arab knc_Arab azb_Arab